Audun Øfsti

Audun Øfsti (1938–2024) var en norsk filosof og professor emeritus ved NTNU i Trondheim.Siri Granum Carson: Til minne om Audun Øfsti - Salongen - tidsskrift for filosofi og idehistorie 29. nov. 2024 

Han var professor ved Universitetet i Trondheim/NTNU fra 1986 til 2008.  Hans magisteravhandling fra 1966 hadde tittelen Identifikasjon av fysiske og sosiale fenomener. Filosofisk og faglig hadde Øfsti sitt tyngdepunkt i vitenskapsfilosofi og språkfilosofi. Hans forfatterskap var sterkt påvirket av senere tysk filosofi, særlig Jürgen Habermas og Karl-Otto Apel. Han skrev blant annet Språk og fornuft (1975); Abwandlungen. Essays zur Sprachphilosophie und Wissenschaftstheorie (1994) og Filosofiske forsøk (Om selvkritikk og selvbestemmelse -- og tilpasnings ambivalens) (2017). 

På 1970-tallet var han engasjert ved Universitetet i Tromsø (UiT) for å bygge opp filosofimiljøet der. Øftsti var også en av stifterne av Nordland Akademi for Kunst og Vitenskap.<ref>[https://www.an.no/til-minne-om-audun-ofsti-1938-2024/o/5-4-2074439 Thomas Sefranek: Til minne om Audun Øfsti (1938-2024)'] - Avisa Nordland 30. nov. 2024, Bladet Vesterålen 29. nov. 2024 og Aftenposten 11. des. 2024</ref> Han var redaktør av Norsk filosofisk tidsskrift  og var en aktiv bidragsyter i viktige debatter og i organisasjonslivet, med blant annet ved styreverv i NTNU/HiST Attac. 

I 1999 ble det utgitt et festskrift til Audun Øfsti med titelen I første, andre og tredje person - Festskrift til Audun Øfsti'', utgitt av Filosofisk Institutt ved NTNU - ISBN 82-91055-28-9. 

Øfsti var medlem av Det Kongelige Norske Videnskabers Selskab fra 1987.

 Referanser 

Kategori:Professorer ved NTNU
Kategori:Norske filosofiprofessorer
Kategori:Medlemmer av Det Kongelige Norske Videnskabers Selskab